Advarsel – avvik rapportert med observert luft i arteriekatetersett

Det er rapportert avvik ved sett til arteriekateter. Det er observert små luftbobler i sett når det skylles etter blodprøve. Årsak er ikke klarlagt.

Det er viktig å påse at alle koblinger er godt festet slik at luft ikke trekkes inn fra omgivelsene. Flere av koblinger i slangesettet er ikke sveiset og det er dermed risiko for at koblingene kan løsne under manipulering, forflytning og transport

Innhold

1	Prosedyrens formål	2

2	Pasienter prosedyren gjelder for	2

3	Helsepersonell prosedyren gjelder for	2

4	Ansvar	2

5	Fremgangsmåte	2

5.1	Opptrekk av heparinskyll	2

5.1.1	Utstyr til opptrekk av heparinskyll	3

5.1.2	Fremgangsmåte opptrekk heparinskyll	3

5.2	Fyll av arteriekatetersettet	4

5.2.1	Innstilling sprøytepumpe	5

5.2.2	Tilkobling til skop	5

5.3	Innleggelse av arteriekateter	5

5.3.1	Smertelindring og miljøtiltak ved innleggelse av arteriekateter	5

5.3.2	Innleggelse av perifer inngang	5

5.3.3	Innleggelse av sentral inngang	6

5.4	Kalibrering av arteriekateter sett	7

5.4.1	Utstyr ved kalibrering	7

5.4.2	Fremgangsmåte kalibrering:	7

5.5	Blodprøvetagning fra arteriekateter	7

5.5.1	Utstyr til blodprøvetagning	7

5.5.2	Fremgangsmåte blodprøvetagning	8

5.6	Generelle rutiner arteriekateter	9

5.7	Komplikasjoner	10

5.8	Observasjoner	10

5.8.1	Observasjoner perifert plassert kateter:	10

5.8.2	Observasjoner sentralt plassert kateter	11

5.9	Seponering av perifert arteriekateter	11

5.10	Seponering av sentralt arteriekateter	11

6	Definisjoner	11

7	Pasientinformasjon	11

8	Referanser	11

9	Vedlegg	12

10	Endringer siden forrige versjon	12

Prosedyrens formål

Sikre faglig forsvarlig og korrekt bruk av arteriekateter og arteriekatetersett, og forebygge komplikasjoner.

Pasienter prosedyren gjelder for

Barn innlagt BUK med behov for arteriekateter.

Helsepersonell prosedyren gjelder for

Lege og sykepleiere ved BUK

Ansvar

Seksjonsoverlege og seksjonsleder har felles ansvar for at alt personale ved avdelingen er opplært i hht. prosedyren

Fremgangsmåte

Arteriekateter legges av lege.

Sykepleier er ansvarlig for å trekke opp heparinblanding og klargjøre arteriekatetersettet, stille inn og koble til sprøytepumpe, tilkobling til skop, samt forberede og assistere lege under innleggelse av kateteret.

Sykepleier har ansvaret for den videre observasjon av kateteret, blodprøvetagning og rutinemessig bytte av heparinblanding og arteriekatetersettet, samt dokumentasjon av blodtrykk.

Hensikt og omfang:

Behov for invasiv blodtrykksmåling

Behov for arteriell S/B og/eller hyppige blodprøver

Forebygge infeksjoner relatert til arteriekanyle, okklusjon i arteriekanyle samt redusere risiko for kartrombose

Sikre at kanyle ligger i korrekt posisjon

Forsvarlig bruk av heparin

Sikre korrekt blodprøvetagning fra arteriekanyle

Arteriekateterets plassering:

Perifer Perifer inngang

Sentralt i navlearterie Sentral inngang

Opptrekk av heparinskyll

Det er essensielt at det pågår kontinuerlig skyll med heparinisert infusjonsvæske i arteriekateter, for å hindre at dette går tett. Det foreligger lokale variasjoner knyttet til hvilken infusjonsvæske som foretrekkes i heparinblandingen.

Ved BUK Haukeland brukes NaCl 9mg/ml eller 4,5 mg/ml, se tabell

Utstyr til opptrekk av heparinskyll

Sterile hansker

Arteriekatetersett beregnet for barn

NaCl 9mg/ml 50ml med opptrekks kanyle

Sterilt vann 50ml med opptrekks kanyle (for utblanding til barn < 2 kg)

Heparin 100 IE/ml

Sprøyter: 1 ml og 50 ml

Infusjonssett med trykksensor, 1 stk.

0,2 mikron filter 1 stk.

Tilsetningslapp

Fremgangsmåte opptrekk heparinskyll

Handdesinfeksjon etter retningslinjer Håndhygiene

Bruk aseptisk non-touch teknikk ved opptrekk av sprøyten

Utblanding Heparinskyll
Barn over 2 kg	NaCl 9mg/ml 49,5ml tilsatt Heparin100 E/ml 0,5ml. Styrke: Heparin 1E/ml.
Barn under 2 kg	Sterilt vann 25 ml + 25 ml NaCl 9mg/ml tilsatt Heparin 100 E/ml 0,5ml. Styrke: Heparin 1E/ml. Ved stort behov for salttilskudd, som ved noen kirurgiske inngrep, vurder heparinskyll med NaCl 9mg/ml, konsulter lege (se utblanding i rad over)
Bland innholdet i sprøyten godt, og fest på merkelapp med dobbelsignatur og klokkeslett

Fyll av arteriekatetersettet

Det skal benyttes aseptisk non‐touch teknikk

Handdesinfeksjon etter retningslinjer for Håndhygiene

Arbeidsbordet skal være sterilt – desinfiser overflaten og bruk sterilt dekketøy/skiftesett

Åpne pakken med arteriekatetersettet

Koble filter på sprøyten (som er trukket opp med korrekt heparinblanding)

Koble til standard infusjonsett, og fyll filter og infusjonssett med heparinblandingen

På arteriekatetersettet: Fjern tykk infusjonsslange før transduser (markert med rødt kryss på illustrasjonsbildet) og erstatt med standard i.v. sett (heparinblandingen)

Steng treveiskranen etter transduser. NB: den skal peke i retning tilkoblingspunkt pasient. Da er treveiskran åpen til sidelumen og mot transduser.

Fjern kork på sidelumen ved transduser

Hold arteriekatetersettet vertikalt så tilkoblingspunkt pasient er høyest, for å fjerne luft under fylling av settet

Fyll settet gjennom transduser og ut i sidelumen ved å trekke i den gule ventilen samtidig som stempel på sprøyten trykkes inn. (lurt å være 2 ved fylling av sett).

Skru på ny, steril medfølgende propp når sidelumen er godt fylt

Åpne 3-veis kran etter transduser inn mot pasient igjen

Lukk 2-veis kran etter reservoar

Fyll settet videre til reservoaret, dette skal fylles til minimum 1,5 ml ved å trekke lett i stempelet samtidig som draget i den gule ventilen opprettholdes og sprøytestempel trykkes inn. Hold settet vertikalt under fylling, og tilse at det ikke legger seg luft i koblinger (bank gjerne lett på settet)

Steng toveiskran FØR reservoar

Åpne toveiskranen ETTER reservoar

Fyll settet helt ut

Obs! ALL luft i reservoaret må ut (reservoar holdes opp ned/ bankes på og luft føres foran væsken ved fylling av resten av settet)

Steng siste kran for å hindre tilbakeflow av væske før tilkobling til pasient

Tilse at tilkoblingspunkt holdes sterilt, ha inni en pakke med sterile kompresser frem til tilkobling til arteriekateteret

MERK: Sjekk for luft i hele systemet, og tilse at alle koblinger er godt tilskrudde

Innstilling sprøytepumpe

Still inn sprøytepumpen med protokoll «Heparin 4,5» eller «Heparin 9» og hastighet 1.0 ml/t. (ved behov for væskerestriksjon reduseres til 0,8ml/t – ordineres av lege)

Kontroller og evt. juster trykkgrensealarm på pumpen

Merk pumpen med laminert ark «ARTERIELT» - finnes i skuff på medisinrom nyfødd

Tilkobling til skop

Koble arteriell blodtrykkskabel til skopet, og koble denne til arteriekatetersettets tilkoblingsstykke

Innstill skopet på «delt trend», trendtid minimum 30 minutter

Alarmgrense stilles ut fra barnets gestasjonsalder, nedre grense for mean-trykk skal være barnets gestasjonsalder med mindre annet er ordinert av lege.

Når arteriekatetersettet er koblet til barn og mot skop, må settet kalibreres/nulles for å få avlest blodtrykksverdier på skopet, se her

Innleggelse av arteriekateter

Smertelindring og miljøtiltak ved innleggelse av arteriekateter

Planlegg best mulig i fht. til barnets situasjon

Tenk miljø - aktivitet, støy og lys bør begrenses for å redusere barnets stress

Planlegg aktuell smertelindring – jfr. Smertebehandling av nyfødte barn

Gi barnet støtte, reiv etter behov

Ved samtidig behov for intubering, bør barnet sederes/gis analgesi før innleggelse av arteriekanyle

Innleggelse av perifer inngang

Utstyr til perifer inngang

Undersøkelseslampe (Wee Sight eller Welch Allyn)

Neofloner (gul eller lilla)

NaCl 9 mg/ml med opptrekks kanyle

Sprøyter: 2 ml

Klorhexidinsprit 5mg/ml

Klorhexidin 1 mg/ml til ekstremt premature < 28 gestasjonsuker

Sterile, små kompresser 5x5 cm

Bomull

Skinne

Tegaderm til venflon (tegaderm iv)

Brunt plaster

Innleggelse av perifer arteriekanyle

Perifer arteriekanyle legges fortrinnsvis via a. radialis eller a. tibialis posterior. Alternativt kan a. dorsalis pedis eller a. ulnaris benyttes.

Innleggelse av arteriekanyle utføres av lege

Utfør korrekt håndhygiene

Aseptisk non-touch teknikk benyttes

Hanskebruk vanskeliggjør innleggelse av perifer arteriekanyle på små premature da det ofte er nødvendig å palpere for å finne åren.

Ha ferdig fylt arteriekatetersett klart, pumpe ferdig innstilt i standby, og fikseringsmateriell klart.

Trekk opp NaCl 9mg/ml 2ml til å fylle/skylle neoflon/kateter

Desinfiser huden på innstikksområdet med Klorhexidinsprit 5mg/ml / Klorhexidin 1 mg/ml før innleggelse av arteriekanyle

Desinfeksjonsmiddelet skal lufttørke i minimum 30 sekunder før kanylen legges inn

Dempet belysning, mulighet for å tenne lyskilde for å sjekke om man får blodsvar i kanyle

Ved skyll av en korrekt plassert arterielt plassert kanyle, skal det sees kortvarig avbleking av huden i området proximalt for innstikkstedet

Fiksering av arteriekateter perifer inngang:

Fest arteriekanylen først med en tversgående steril hvit tape i overkant av innstikkstedet og deretter med tegaderm i.v. slik at innstikkstedet er synlig

Polstre med litt bomull under vingene før plastring

Forsterking gjøres med venflonplaster eller brun tape.

NB! Unngå sirkulær fiksering, og plastring som vanskeliggjør observasjon av innstikksted og sirkulasjon perifert for kateteret (fingre/tær).

Innleggelse av sentral inngang

Spesiell årvåkenhet er nødvendig ved prosedyrer der barnet er tildekket over tid, som her ved hullduk og sterile kleder.

Utstyr ved sentral inngang

Trillebord til aseptisk oppdekking.

Navle arterie kateter, type avgjøres av lege – fr. 3.5 (pr. 2016-Vygon)

Hullduk steril

Skalpell

Rist 94 m/ sterile instrumenter

Suturtråd 3 - 0

Tape i silke-, papir- eller brun

Sterile hansker

Skiftesett

Sterile kompresser 5x5cm, 5 pakker

Klorhexidinsprit 5 mg/ml, til desinfisering av innstikksted.

Klorhexidin 1mg/ml til ekstremt premature < 28 gestasjonsuker

5 ml sprøyte

NaCl 9 mg/ml, 20ml m/ opptrekks kanyle

0,2 mikron filter 2 stk.

Infusjonssett

50 ml sprøyte

Sprøytepumpe og tilkobling til skop

Sprøytepumpe

Laminert merkelapp med «ARTERIELT» til merking av sprøytepumpe

Arteriell kabel til skop

Fiksering av arteriekateter sentral inngang:

Fiksering vha. plasterbro og suturering med tobakspungsutur i navlesnor

Plasterbro: illustrasjon på flip-flop på behandlingsrommet på nyfødt samt på s. 4 i dokumentet

Plaster (silketape, papirtape eller brun tape)

Lange tapebiter:

Midtre del klistres mot hverandre

Endene festes på hud, en på hver side av navlen2 «bropilarer» som står

Lag en bro mellom pilarene og fest dermed kateteret. Evt. festes også navlen m/ dobbel bro

Fjern ytterste 10 cm slange på arteriesettet – to-veiskran på arteriesett kobles direkte på navlearteriekateter

Sterile kompresser pakkes rundt koblingene

Rtg. thorax i etterkant for verifisering av posisjon

Dokumenter dato for innleggelse på kurvepapirer samt navn på arterie

Kontroller at settet er fylt helt ut før settet kobles til pasienten og at alle kraner er åpne

Transduser plasseres i hjertehøyde for korrekt trykkmåling

Illustrasjon Plasterbro:

Kalibrering av arteriekateter sett

Arteriekatetersettet må kaliberes ved:

oppkobling av arteriekatetersett

etter blodprøvetagning

ved store forflyttelser av barnet

ved justering av kuvøse/seng/åpen kuvøse opp eller ned

ved usikkerhet om måling er korrekt

ved vaktskift

Utstyr ved kalibrering

Klorhexidinsprit 5 mg/ml

Sterile kompresser 5x5 cm

I.V propp

Fremgangsmåte kalibrering:

Ved kalibrering skal transduser være plassert i høyde med barnets hjerte, og være plassert i denne høyden videre for korrekt måling av blodtrykk

Aseptisk Non-touch teknikk

Desinfiser sidelumen med Klorhexidinsprit 5mg/ml, la tørke i minimum 30 sekunder

Steng treveiskran ved transduser inn mot pasient (peke mot pasient)

Åpne til luft ved å ta av proppen mot sidelumen

Trykk «Nullstill» på skopet, det kommer to pip – skjerm skal vise tallet 0.

Sett på ny propp, og åpne opp igjen inn mot pasienten

Observer god bølge, innstill optimal skala på skopet og vær bevisst alarmgrenser. Obstruksjon gir avflatet bølge. Evt. aspirer forsiktig og skyll vha. pumpen

Blodprøvetagning fra arteriekateter

Utstyr til blodprøvetagning

Klorhexidinsprit 5mg/ml

Sterile kompresser 5x5 cm

Adapter (nålefri kanyle)

1 eller 2 ml sprøyte ift. nødvendig mengde blod

Fremgangsmåte blodprøvetagning

Fremgangsmåte er også illustrert i bilder under teksten

Alarm på skopet skrus av i 3. min – OBS - ingen andre alarmer vil høres

La iv. pumpen gå under blodprøvetaking

Avklar med laborant hvilket blodvolum som skal tas ut til prøvene, og velg sprøyte ut fra dette.

Koble sprøyte til nålefri adapter, la spissen forbli inni steril forpakning

Desinfiser innerste gummimembran med Klorhexidinsprit 5 mg/ ml. og la virke minimum 30 sekunder

Steng toveiskran etter reservoaret

Med en hånd holdes stempelet, med den andre hånden støttes innstikkstedet for arteriekanylen, slik at vinkel på barnets hånd/fot kan justeres for god blodflow ut til stempelet. Viktig å være varsom, så ikke kanylen kommer ut av posisjon. Noen ganger kan det være nødvendig å være to stykker, en som støtter og justerer vinkel på hånd/fot, og en som håndterer stempel og prøvetagningsutstyr.

Aspirer svært langsomt ca 2 ml blod i reservoir vha. Stempelet. Ta korte pauser for å hindre at det blir for stort vakuum. Ikke bruk stor kraft.

Steng toveiskran mellom reservoaret og pasienten VIKTIG for korrekt prøvemateriale

Skyv nålefri adapter med tilkoblet sprøyte inn i innerste gummimembran (nærmest barnet)

Trekk langsomt ut nødvendig volum i sprøyten. Bioingeniør angir ønsket mengde

OBS; sett aldri luft INN i settet

Få hjelp til å notere transcutanverdier og oksygensaturasjon i prøvetagningsøyeblikket

Trekk sprøyte og adapter samlet ut fra muffe, og lever direkte til laborant

Ved behov for flere sprøyter, stenges toveiskran nærmest pasient før frakobling av sprøyte for å unngå blodsøl. Adapteren kan da bli stående og brukes til flere sprøyter, for så å fjernes med siste sprøyte

Etter avsluttet prøvetaking åpnes toveiskran nærmest barnet, og blod i reservoaret settes rolig tilbake ved hjelp av stempelet.

Deretter åpnes toveiskran før reservoar, og arteriekatetersettet skylles med bolus fra pumpe til klar slange ved å gi bolus på sprøytepumpen, ca. 1-1,5ml (trekk samtidig i gul ventil gjentatte ganger for å skape god flow og litt turbulens i settet, dette gjør at mindre blod sitter igjen i koblinger).

Kalibrer som avslutning iht. Kalibrering av arteriekateter sett

MERK: Den innerste delen av settet har rød linje i plastikken for å markere arteriell inngang, kan se ut som blod.

MERK: Det vil alltid ligge litt blod igjen i koblinger, dette er heparinisert når kateteret er skylt etter blodprøvetagning, og kan derfor være i kateteret.

MERK: Viktig å sjekke settet for luftbobler etter avsluttet prøvetagning og skyll. Hvis det er luftbobler, må disse fjernes via gummipropp, på samme måte som man tar blodprøver.

MERK: Viktig å sjekke at alle koblinger sitter godt etter manipulering med settet under blodprøvetagning.

MERK: Svært viktig å sjekke perifer sirkulasjon etter prøvetagning

Generelle rutiner arteriekateter

ALDRI sett medikamenter i arteriekatetersettet

Viktig med kontinuerlig heparin-infusjon for å hindre trombedannelse

Unngå luftbobler og vakuumbobler i slangesettet, større mengder må fjernes manuelt med sprøyte via muffe

Transduser skal være plassert i høyde med barnets hjerte, både under overvåkning av blodtrykk og ved kalibrering.

Blodtrykksmålinger føres i barnets observasjonskurve, på intensivkurve som fylte trekanter

Volum på sprøytepumpe nulles hver dag kl. 08.00, volum inngår i barnets væskeregnskap, føres under parenteral ernæring.

Før alle frakoplinger av propper eller slanger skal koblingenes ytterside desinfiseres med Klorhexidinsprit 5 mg/ml, gnikk godt, og la lufttørke i minimum 30 sekunder. Ta på ny, steril propp hver gang. Ved skift av propp og sett brukes aseptisk non-touch teknikk (alternativt sterile hansker).

Skift skyllevæske, sprøyte, filter og i.v. sett frem til transduser hver 24 time Sterile legemidler - veiledende brukstid og oppbevaring etter anbrudd

Skift transdusersett hver 96 time (jfr. HUS og helsebiblioteket) jfr. EK, infusjonssett- ulike type skiftefrekvens. Infusjonssett, ulike typer, skiftefrekvens

NB! Settet skiftes til settets innerste toveiskran mot barnet - Innerste toveiskran skiftes ikke, da den fungerer som lukkemekanisme mot arterien.

Viktig å fylle lumen på innerste toveiskran før tilkobling av nytt arteriekatetersett, for å hindre luftemboli.

Dokumenter med et kryss i hovedkurve at settet er skiftet, marker med et stiplet kryss dag for neste skifte (hver 4. dag)

Kalibrering av arteriekatetersett som beskrevet i Kalibrering av arteriekateter sett

Komplikasjoner

Iskemi er en alvorlig komplikasjon som kan oppstå ved bruk av perifer arteriekateter, rapportert i inntil 4 % av anlagte perifert arteriekateter. Små premature er spesielt utsatt grunnet små årer og stort utstyr.

Hvis vedvarende cyanose/avblekning distalt for perifert arteriekateter:

Kontakt lege, fjern kateteret umiddelbart.

Hvis fortsatt dårlig sirkulasjon etter fjerning av kateteret:

Stimuler refleks-vasodilatasjon ved å varme opp kontralaterale ekstremitet. Hold den affiserte hånd/fot lett elevert.

Videre anbefaler Nyfødtveilederen følgende tilnærming: (MERK: leges ansvar og vurdering)

Diskuter med håndkirurg/bruk Doppler for å vurdere sirkulasjon.

Antikoagulasjon (LMWH): Hos ekstremt premature kan det være kontraindisert pga. blødningsfare, mere aktuelt hos termin barn.

Observasjoner

Observasjoner perifert plassert kateter:

Regelmessig kontroll av hudfarge og sirkulasjon perifert for kateteret er viktig

Plastring og støtte skal derfor ALDRI dekke til området distalt for kateteret

Observer perifer arteriekanyle hyppig, minst hver time for

Sirkulasjon distalt for arteriekanylen (hudfarge og kapillær fylning).

Spesielt viktig å melde videre til lege umiddelbart ved påvirket sirkulasjon!

Fare for trombose, nekrose og påfølgende tap av fingre/tær.

For små premature og sirkulatorisk ustabile barn er det behov for spesiel årvåkenhet, tilstreb gjerne at ekstremitet der kateter er plassert ligger synlig hele tiden.

Observasjon av innstikkssted og området hvor kateterspiss ligger (2-3 cm proksimalt for innstikket) via gjennomsiktig tape for infeksjonstegn (rødhet, varme, hevelse, puss, smerte/ømhet)

Kontroller at tegaderm sitter godt

Stabiliser kanyle godt med festebånd/skinne, men uten at det hindrer observasjon av sirkulasjon

Observer og juster stilling på ekstremitet, utstyret er tungt og kan vri ekstremitet i ugunstige stillinger

Ved skyll av kateteret skal det observeres at huden proximalt for innstikkstedet blir kortvarig avbleket før sirkulasjonen normaliseres

Dokumenter i behandlingsplan at barnet har arteriekateter, og hvis usikkerhet knyttet til funksjon eller sirkulasjon, beskriv dette i rapport.

Skifte av tegaderm/plaster utføres IKKE rutinemessig

Kontakt lege umiddelbart ved dårlig sirkulasjon, tegn til infeksjon eller dårlig funksjon

Observasjoner sentralt plassert kateter

Observer sentralt plassert kateter hver time

Observer navleområde mtp. blødning og infeksjonstegn

Observer at kateteret ligger stabilt og ikke har sklidd ut. Markering med cm ved inngang navnesnor (dokumenteres ved innleggelse i hovedkurve og intensivkurve

Observer at taping sitter godt og stabilt

Observer tegn på infeksjon

Seponering av perifert arteriekateter

Fjernes i samråd med lege, skiftes ikke rutinemessig

Steng 2-veiskran nærmest barnet

Løsne plaster varsomt – bruk gjerne plasterfjerningspreparater ihht. alder

Ta forsiktig ut arteriekanyle/-kateter samtidig som man komprimerer innstikkstedet med steril kompress.

Komprimer godt til blødning er stanset, minimum10 minutter

Dekk med ren kompress etterpå

Observer for blødning/hematom den første timen

Seponering av sentralt arteriekateter

Fjernes i samråd med lege, skiftes ikke rutinemessig

Steng toveiskran nærmest barnet

Løsne plasterbro varsomt – bruk gjerne plasterfjerningspreparater ihht. alder

Løsne tobakspungsutur og stram rundt navlesnor eventuelt anlegg ny sutur rundt navlen for å hindre blødning

Dekk med ren kompress etterpå

Observer for blødning de neste timer

Definisjoner

Ingen nasjonale retningslinjer eller lokale prosedyrer omhandler premature, derfor avviker vår prosedyre på noen punkt fra nasjonale retningslinjer – se punkt avvik fra HB 10 og helsebiblioteket.

Vi skal fortrinnsvis bruke tegaderm i.v. ved perifer inngang. Dersom vanskelig, kan brunt plaster brukes som avviker fra HB 10.

Skift av sprøyte, filter og i.v sett hver 24 time avviker fra helsebiblioteket. Vår anbefaling støtter seg til nasjonal legemiddelstandard ift. holdbarhet på væske (link )

Bruk av sterile hansker/munnbind/steril frakk/hette ved innleggelse og skifte avviker fra HB 10 og/eller helsebiblioteket.

Pasientinformasjon

Referanser

EK Barneklinikken, Metodebok for Leger, enhet for Nyfødte «arteriekateter» https://handbok.helse-bergen.no/eknet/docs/pub/dok23786.pdf

HB 10 hygienehåndboken - https://handbok.helse-bergen.no/eknet/docs/pub/dok11749.pdf

Helsebiblioteket «Arteriekanyle hos barn – stell og bruk» - http://www.helsebiblioteket.no/fagprosedyrer/ferdige/arteriekanyle-hos-barn-stell-og-bruk

Helse Bergen prosedyre «Arteriekateter; innleggelse, sett og fjerning» https://handbok.helse-bergen.no/eknet/docs/pub/dok09575.pdf

HUS/Buk «Sterile legemidler - veiledende brukstid og oppbevaring etter anbrudd» https://handbok.helse-bergen.no/eknet/docs/pub/dok34826.pdf

Nasjonal legemiddelstandard

Vedlegg

Endringer siden forrige versjon

Lagt over i ny EK profil.

Oppdatert ihht. Nyfødtveilederen, og lagt til bilder. Strengere krav til observasjon av arteriekateter.